विश्व की इस महानतम और गौरवशाली भाषा को बचाना हमारा परम कत्र्तव्य है। संस्कृत भाषा के बचने से ही धर्म बचेगा, क्योंकि हमारे जितने भी मूल धार्मिक ग्रंथ हैं, वे सब इसी भाषा में रचे गए हैं। ऐसी दिव्य व अनुपम संस्कृत-भाषा रूपी अलौकिक रत्न का यदि हमारे भारतवर्ष में अभाव हो जाएगा तो पुनः इसका प्रादुर्भाव होना बहुत कठिन होगा। अतः राष्ट्रहित में सरकार और देशवासियों से प्रार्थना है कि जिस प्रकार भी ऐसी वैभवशाली भाषा जीवित रहे तथा उत्तरोत्तर इसका खूब प्रचार हो, यह पूर्ण रूप से समृद्धि को प्राप्त हो, इसके लिए सभी को साम्प्रदायिक दृष्टि को छोड़कर यथाशक्ति इसके उत्थान में लग जाना चाहिए।